TFD ส่งบริษัทย่อย “ทีเอฟดี เรียลเอสเตทฯ” เป็นผู้จัดการกอง REIT
TFD ตั้งบ.ย่อย "ทีเอฟดี เรียลเอสเตท แมนเนจเม้นท์" เพื่อเป็นผู้จัดการกอง REIT ด้วยทุนจดทะเบียน 10 ล้านบ. โดย TFD ถือหุ้นทั้งหมด
15 ก.ค. 2558

นางสิริพร ปิ่นประยงค์ เลขานุการบริษัท บริษัท ไทยพัฒนาโรงงานอุตสาหกรรม จำกัด (มหาชน) หรือ TFD เปิดเผยว่า ตามมติคณะกรรมการบริษัท ได้อนุมัติการจัดตั้งบริษัทย่อย ชื่อ บริษัท ทีเอฟดี  เรียลเอสเตท แมนเนจเม้นท์ จำกัด เพื่อวัตถุประสงค์ในการเป็นผู้จัดการกองทรัสต์เพื่อการลงทุนในอสังหาริมทรัพย์ (Real Estate Investment Trust : REIT) ด้วยทุนจดทะเบียน 10,000,000 บาท ทุนชำระแล้ว 10,000,000 บาท แบ่งออกเป็น 1,000,000 หุ้น มูลค่าที่หุ้นละ10 บาท โดยบริษัทถือหุ้นในสัดส่วนร้อยละ 100
ทั้งนี้บริษัทได้ดำเนินการจดทะเบียนจัดตั้งบริษัท ทีเอฟดี เรียลเอสเตท แมนเนจเม้นท์ จำกัด กับนายทะเบียนกระทรวงพาณิชย์ เป็นที่เรียบร้อยแล้ว เมื่อวันที่ 14 กรกฎาคม 2558
 